Koorkonsert met Manuel Escorcio | News24
Koorkonsert met Manuel Escorcio
PE musiekliefhebbers kan gereed maak vir ’n genotvolle en onvergeetlike aand van koormusiek en die legendariese Suid-Afrikaanse sanger, Manuel Escorcio.
Hierdie aand word met trots aangebied deur die Oos-Kaapse Jeugkoor in samewerking met die Oos-Kaapse Junior Kinderkoor, die Laerskool Summerwood Senior Koor en die Hoërskool D.F. Malherbe se skoolkoor.
Die gehoor sal bekoor word met koorwerke van verskillende genres en style en die hoogtepunt sal definitief die massakoorstuk wees met omtrent 200 jong stemme wat saam met Manuel sy trefferlied, Any Dream Will Do, sing. Manuel sal tydens die tweede helfte van die program optree en nostalgie agterlaat wanneer hy onvergeetlike treffers gaan sing.
Die konsert vind plaas op Vrydag, 21 April, om 7nm by die N.G. Kerk P.E. Hoogland gemeente in Charlo. Kaartjies kos R100 per persoon en kan by Rosa Landman bespreek word op 083 285 5347. Daar sal ook ’n snoepwinkel met heerlike koffie gedurende die verloop van die aand beskikbaar wees.